केंद्रीय मंत्री स्मृति इरानी ने गुरुवार को प्रेस कॉन्फ्रेंस कर पूर्व केंद्रीय मंत्री और कांग्रेस के वरिष्ठ नेता कपिल सिब्बल पर जमीन घोटाले का गंभीर आरोप लगाया। इरानी ने आरोप लगाया कि कपिल सिब्बल जब केंद्र में कानून मंत्री थे, तब उन्होंने मनी लॉन्ड्रिंग के एक आरोपी से करोड़ों की जमीन कौड़ियों में खरीदी। उन्होंने कांग्रेस अध्यक्ष पर भी सवाल किया कि क्या उनके लिए यह स्वीकार्य है।